Waar is Duane OIivier se naam dan? | Netwerk24
Deur Johann de Jager 19 Julie 2019 18:57
Die 27-jarige Olivier was die Speler van die Reeks teen Pakistan nadat hy met 24 paaltjies (11 in die eerste toets) in die reeks van drie toetse geskiedenis gemaak het. Dis iets wat nog nooit sedert Suid-Afrika se hertoetrede tot internasionale krieket vermag is nie. Olivier is egter nie benoem vir enige prys nie. Sy Kolpak-kontrak voor die einde van die seisoen het ’n einde aan sy Protea-kontrak gemaak. Dis waarskynlik hoekom die blitsbouler, geskiedenis of nie, se naam nêrens opduik onder die benoemings wat Vrydag bekend gemaak is.
Quinton de Kock, Faf du Plessis, Keshav Maharaj, Kagiso Rabada en Dale Steyn is die vyf benoemdes as Toetsspeler van die Jaar. De Kock, Du Plessis, Rabada en Imran Tahir is as Speler van die Jaar benoem. Du Plessis en Tahir kon die gesogte prys nog nooit wen nie.
Die jaarlikse prysuitdeling word volgende Saterdag in Pretoria gehou.
Die beoordelaars is Jeremy Fredericks (sameroeper), Crystal Arnold, Makhaya Ntini, Clinton du Preez, Lungani Zama en Natalie Germanos wat met statistiek deur Andrew Samson bygestaan is.
Van die benoemdes is:
Afrikabeker-speler: Nandré Burger (Gauteng Lions), Delano Potgieter (Gauteng Lions), Marco Marais (Grens).
Plaaslike nuweling van die Jaar: David Bedingham (Cape Cobras), Janneman Malan (Cape Cobras), Sinethemba Qeshile (Warriors), Lutho Sipamla (Warriors).
Plaaslike eendagspeler van die Jaar: Junior Dala (Titans), Aiden Markram (Titans), Kyle Verreynne (Cape Cobras)
Plaaslike T20-speler van die Jaar: Temba Bavuma (Lions), Theunis de Bruyn (Titans), Bjorn Fortuin (Lions), Rassie van der Dussen (Lions).
Meerdagspeler van die Jaar: Pieter Malan (Cape Cobras), Edward Moore (Warriors), Keegan Petersen (Knights), Dane Piedt (Cape Cobras), Nicky van den Bergh (Lions)
Proteas T20-speler van die Jaar: Reeza Hendricks, David Miller, Andile Phehlukwayo, Rassie van der Dussen.
T20-speler van die Jaar: Shabnim Ismail, Marizanne Kapp, Dane van Niekerk.
Eendagspeler van die Jaar: Marizanne Kapp, Lizelle Lee, Dane van Niekerk, Laura Wolvaardt
Spelers se speler van die Jaar: Marizanne Kapp, Lizelle Lee, Dane van Niekerk.
Speler van die Jaar: Marizanne Kapp, Lizelle Lee, Dane van Niekerk.
Meer oor: Ksa | Duanne Olivier